Ponedjeljak, 23.3.2020. 2.razred

**HRVATSKI JEZIK**

**Proljetno sunce, Tamara Vrbanović**

Kažu da poslije kiše dolazi sunce pa vjerujem da će i nama nakon ovog vikenda početi sjati pravo proljetno sunce. Zato ćeš ti danas pročitati tekst „Proljetno sunce“ Tamare Vrbanović na strani 104.

Nakon što ga pročitaš, riješi sve zadatke u udžbeniku, a u bilježnicu napiši školski rad, datum i prepiši plan ploče.

Nakon što prepišeš, nacrtaj jedno proljetno sunce i pravu proljetnu livadu. Neka roditelji poslikaju tu livadu i pošalje je meni, a one livade koje će biti ispunjene najdivnijim cvijećem bit će objavljene na stranici našega razreda tako da svi mogu uživati u njima.

Vjerujem da ćemo uskoro svi zajedno moći prošetati, tražiti neku takvu livadu u blizini naše škole...a do tada, kreni na posao! ☺ Veselim se radovima!

**PROLJETNO SUNCE**

**TAMARA VRBANOVIĆ**

GLAVNI LIK: Sunce

SPOREDNI LIKOVI: visibaba, jaglac, šafran i zvončić

Začuđeno Sunce redom budi: -umornu visibabu

-jaglaca koji zijeva

-pospanog šafrana

-ljutitog zvončića

**Stiglo je proljeće!**

Prilagođeni program – izvršava sve navedene zadatke

**MATEMATIKA**

**MNOŽENJE BROJEVA - OBRADA**

Često ste me znali pitati – „A kada ćemo krenuti na množenje?“...i evo, danas je taj dan. Samo što ćeš morati bez mene. No, ja iznimno vjerujem u tebe i sigurna sam da ćeš to svladati bez problema jer si mala pametna glavica. ALI, ne zaboravi da tablicu množenja stalno treba ponavljati i vježbati!

Veselim se danu kada ćemo se vratiti u školske klupe, a ti ćeš rasturati tablicu kao veliki/velika! ☺

Za početak otvori stranu 60., riješi pod Znam, zapiši naslov u bilježnicu i zatim dobro dobro prouči kako ćemo izračunati koliko učenika ima u razredu.

**Obavezno upamti kako se zovu brojevi u množenju!**

Ako zapneš, pitaj roditelja ili nekoga od ukućana za pomoć. Pogledaj prezentaciju koja se nalazi na našoj web stranici.

Nakon što si shvatio, prepiši plan ploče i riješi 61.stranu udžbenika, a zatim i zbirku na 90.strani.

|  |
| --- |
| **Množenje brojeva**    **Untitled-271a**  4 + 4 + 4 + 4 + 4 = 20  PUTA    5 · 4 = 20 UMNOŽAK  PRVI FAKTOR DRUGI FAKTOR  **MNOŽENJE je uzastopno zbrajanje jednakih pribrojnika.** |

Prilagođeni program – rješava i čita nastavnu jedinicu „Množenje brojeva“ u svom prilagođenom udžbeniku, rješava zadatke i prepisuje plan ploče.

**PRIRODA I DRUŠTVO**

**VODE U ZAVIČAJU - obrada**

Za početak, razmisli! Ima li koja voda u blizini tvog doma?

Ako ima, kako izgleda? Teče li ili stoji?

Nakon što si razmislio, otvori udžbenik na strani 86., zapiši naslov i pročitaj 86.i 87.stranu.

Danas ćeš naučiti koje su to vode tekućice, a koje stajaćice.

Nakon što si sve pročitao, ponovi s nekim od ukućana i prepiši plan ploče u bilježnicu.

Zatim riješi radnu na 85.i 86.strani.

**ZADATAK** – istraži neke zanimljivosti o Jadranskome moru i zapiši ih u bilježnicu. To što si zapisao, roditelj neka poslika i pošalje mi do srijede!

**Školski rad 23.3.2020.**

**VODE U ZAVIČAJU**

Vode tekućice (one koje teku): potok, rijeka

Vode stajaćice (one koje stoje): bara, jezero, močvara, ribnjak

Prilagođeni program – čita istu nastavnu jedinicu u svom udžbeniku, prepisuje plan ploče i rješava zadatak.

Dodatan zadatak (istraži o Jadranskome moru) – po želji

**TJELESNA I ZDRAVSTVENA KULTURA**

Neka ti ovaj tjelesni bude malo drugačiji, pogledaj video i pokušaj i ti!

<https://www.youtube.com/watch?v=FP0wgVhUC9w>

**DODATNA NASTAVA**

Zadaci na Matificu.